后营香山协左右二营、顺德协左右二营、龙门协左右二营各增设协额外外委二员，以资差遣。下部议行。六月，给事中刘光三奏陈广东会匪蔓延。道光帝命朱桂桢查办。随后上奏提议：「粤东民俗强悍，纠众拜会抢劫成风。欲杜其邪慝之渐，当先养其廉耻之源。溯查干隆年间高、雷、廉、琼等处，山场荒地听民开垦，概不升科。应请嗣后惠、潮、肇庆、韶、连、嘉应、南雄、罗定等府州属，援照雷、琼成例，给与执照，听凭耕种；俾小民粮食有资，不致流于匪僻。并饬地方官认真教导，择里中老成之人充当党正、乡约，广设义学，延师训迪，董劝兼施，庶于化民成俗之方渐有